கோணேசர் ஆலயத்தைத் தரிசிக்க வருகை தரும் முனிவர்கள், துறவிகள், அடியார்கள் போன்றோர்கள் தங்குவதற்கும் பெரும் மண்டபங்களையும் கட்டிடங்களையும் உருவாக்கினான். ஆலயத்தை மட்டும் நிறுவாமல் அதை அடுத்து பெரிய நீர்த் தேக்கத்தையும், திரிகோண மலையைத் தொட்டவாறு இருந்த தம்பலகமலம் (தம்பலகாமம்) பகுதியில் இருந்த வயல்களுக்குத் தண்ணீர் தரும் நீர்ப்பாசனத் திட்டத்தையும் அமைக்க எண்ணினான்.